Constance og William Nygaard kjøpte i 1894 et hus på adressen Drammensveien 99 i Kristiania. I årene 1902–1904 ombygde de huset ved hjelp av arkitekt Halfdan Berle. Flere av de nye interiørene ble tegnet av arkitekt Henrik Bull. Sammen med søstrene Calla Wiel Nilsen (gift med juristen og politikeren Ingar Nilsen), som bodde i Drammensveien 111, og Petra Fougner, stiftet Constance en musikkforening som øvde hjemme hos Calla og holdt konserter for 50–60 tilhørere hjemme hos Constance.